138 Planterne og Jordbunden 



er som ved en veldrevet industriel Virksomhed fx. et Bomuldsvæveri, 

 hvor Raamaterialet „kommer ind i den ene Ende af Maskinen og kommer 

 ud i den anden Ende" som færdig Vare: Bomuldstøj. Ligesom der ikke 

 kan frembringes mere Bomuldstøj, end der er anvendt Bomuld, kan der 

 heller ikke frembringes en større Mængde Korn, Roer osv. af Jordbunden, 

 end hvad der svarer til den Mængde Plantenæringstof, der er forhaan- 

 den, hvad enten det direkte gives Jorden, eller allerede forud fandtes i 

 Jordbunden i en saadan Form, at det var tilgængeligt for Planterne. 



Der er dog ved Produktion af organisk Stof ved Jorddyrkning en 

 saa ejendommelig Forskel i Sammenligning med al industriel Virksom- 

 hed, at Planteavl har en ganske særegen Stilling og i saa Henseende 

 ikke kan sammenlignes med noget andet ikke engang med Husdyrbru- 

 get, som den dog i mange Henseender ligner. Naar et Frø nedlægges 

 i Jorden, kan der deraf opvokse en Plante, der indeholder den mange- 

 dobbelte Mængde af organiske Stoffer: Kulhydrat, Fedt og Æggehvide- 

 stof m. m. 



Disse Stoffer tilvejebringer eller fabrikerer Planten selv under sin 

 Vækst ved Naturens Hjælp af Luftens Kulsyre og Vandet i Jordbunden 

 i Forbindelse med den ringe, men uundværlige Mængde af uorganisk 

 Materiale, som Jorddyrkerne maa sørge for bringes til Veje, eller som 

 maaske allerede forud er til Stede i Jordbunden. Der skabes altsaa 

 tilsyneladende ved Plantevæksten ny Stofmængder, og herved ad- 

 skiller Plantedyrkning sig som sagt fra al industriel Virksomhed, hvor- 

 ved der kun kan foregaa en Omdannelse en Forædling af de forelig- 

 gende Raastoffer. Forskellen er dog kun tilsyneladende og beror paa, 

 at de levende Planter kan benytte Energikilder navnlig Sollyset og den 

 osmotiske Kraft, som Mennesket endnu kun højst ufuldkomment har 

 lært at tage i sin Tjeneste i industrielt Øjemed. Den „Livskraft", som 

 Planterne er i Besiddelse af, gaar i alt Fald. for en ret væsentlig Del 

 ud paa ved et fint Sammenspil af forskellige Naturkræfter (fysiske og 

 kemiske Kræfter) at sammensætte „organiske Stoffer" af det uorganiske 

 Raamateriale, som Omgivelserne — Luften, Vandet og Jordbunden — 

 frembyder. Virkelig nyt Stof kan ikke opstaa men kun mer eller mindre 

 komplicerede Omlejringer af det fra „Tidernes Begyndelse" foreliggende 

 Materiale. Spørgsmaalet om Livskraftens andre Yttringer udover Stof- 

 fernes Omlejringer maa henvises til Biologiens Efterforskninger 

 (Smgl. 1. Bd. S. 2-4). 



Hvad selve Dannelsen af de „organiske Stoffer" i Planter og Dyr 

 angaar, saa har det sidste Aarhundredes kemiske Undersøgelser vist — 

 i Modsætning til tidligere Tiders mystiske Anskuelser — at der i og for 

 sig ikke er noget som helst mere mirakuløst ved deres Fremkomst af 



